คะหนูไม่รู้หนูรู้สึกเวียนหัว อาเจียน ปวดท้องน้อย หนูเดินออกข้างนอกพอโดนแดดหน้าหนูมืดเดินเซมองไม่เห็นอะไรดลยคะ
สวัสดีค่ะ การวินิจฉัยที่เป็นไปได้1.เวียนศีรษะจากลมแดด เกิดจากการอยู่ในที่กลางแจ้งนานเกินไป จะทำให้มีอาการเวียนศีรษะ คลื่นไส้ ได้ หากปล่อยไว้นานจนอุณหภูมิในร่างกายสูงขึ้นเรื่อยๆ อาจจะเกิดอาการสับสน กระสับกระส่าย ผิวแดงมาก และหมดสติ2.เวียนศีรษะจากน้ำในหูไม่เท่ากัน แต่ไม่ควรสัมพันธ์กับการออกแดด3.เวียนศีรษะจากสาเหตุในสมอง ซึ่งมักมีความผิดปกติของระบบประสาทอื่นๆร่วมด้วยเช่นมองไม่ชัด ตาพร่า แขนขาอ่อนแรง เดินเซ4.ถ้าอาเจียนและปวดท้องน้อย ร่วมกับท้องเสีย อาจเกิดจากอาหารเป็นพิษ และถ้าอาเจียนหรือถ่ายมากจนเสียน้ำ ความดันในเลือดต่ำก็จะเกิดอาการเวียนศีรษะได้ฟังจากอาการเบื้องต้นคล้ายกับเป็นลมแดดมากที่สุดค่ะ ซึ่งเป็นภาวะที่อันตราย หากเริ่มมีอาการให้รีบพาตัวเองเข้าที่ร่มเพื่อลดอุณหภูมิในร่างกาย ใช้น้ำพรมตามร่างกายหรือใช้พัดลมเป่าตัว ใช้ถุงน้ำแข็งประคบตามตัวก็ช่วยได้ค่ะการดูแลตัวเองเบื้องต้น ดื่มน้ำมากๆ หลีกเลี่ยงการออกแดด สวมใส่เสื้อผ้าที่เบาสบายไม่รัดจนเกินไป ไม่ควรออกกำลังกายกลางแจ้งควรรีบไปพบแพทย์หากเวียนศีรษะมาก อาเจียนมาก มีอาการวูบคล้ายจะเป็นลม กระสับกระส่าย หรือมีความผิดปกติของระบบประสาทอื่นๆร่วมด้วยดังกล่าวไป แพทย์อาจซักประวัติเพิ่มเติมและตรวจร่างกายว่าเกิดจากสาเหตุใดค่ะ